Shoshilinch Toshkent aeroportiga qo‘ngan Azur Air aviakompaniyasining Boeing 767-300 samolyoti yo‘lovchilari zaruriy narsalar, jumladan issiq ovqat bilan ta’minlandilar. Hozir aviakompaniya yo‘lovchilarni o‘z manzillariga yetkazish uchun Toshkentga ikkita zaxira Boeing 757-300 samolyotlarini yuborishni rejalashtirmoqda. 26 fevral kuni Domodedovo-Pxuket yo‘nalishi bo‘ylab harakatlanayotgan Boeing 767-300 samolyoti dvigatel datchigi yetarli darajadan kam yoqilg‘i qolganini xabar qilgach, bortidagi 327 yo‘lovchi bilan Toshkent aeroportiga favqulodda qo‘ngan. Vaziyat nazorat ostida, dedi G‘arb-Sibir transport prokuraturasi rasmiy vakili Oksana Gorbunova, deya xabar beradi RIA Novosti. Yenisey transport prokuraturasi ushbu holat bo‘yicha tergov ishlarini boshlagan.